CELEX: 62021TN0613
Language: el
Date: 2021-10-19 00:00:00
Title: Υπόθεση T-613/21: Προσφυγή-αγωγή της 19ης Οκτωβρίου 2021 — XH κατά Επιτροπής

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/34
            
         
      Προσφυγή-αγωγή της 19ης Οκτωβρίου 2021 — XH κατά Επιτροπής
      (Υπόθεση T-613/21)
      (2022/C 37/47)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: XH (εκπρόσωπος: E. Auleytner, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 4ης Δεκεμβρίου 2020, περί απορρίψεως της αιτήσεως αρωγής της προσφεύγουσας-ενάγουσας, και την απόφαση την οποία εξέδωσε η αρμόδια για τους διορισμούς αρχή επί της διοικητικής ενστάσεως που είχε υποβάλει η προσφεύγουσα-ενάγουσα·
               
            
                  —
               
               
                  να ακυρώσει την απόφαση της 26ης Μαΐου 2021, περί κινήσεως διαδικασίας διαπιστώσεως αναπηρίας, και την απόφαση την οποία εξέδωσε η αρμόδια για τους διορισμούς αρχή επί της διοικητικής ενστάσεως που είχε υποβάλει η προσφεύγουσα-ενάγουσα·
               
            
                  —
               
               
                  να αποκαταστήσει κάθε ζημία και να ικανοποιήσει την ηθική βλάβη που υπέστη η προσφεύγουσα-ενάγουσα·
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής η προσφεύγουσα-ενάγουσα προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται πλάνη περί το δίκαιο και παρατυπία την οποία ενέχει η επίμαχη διαδικασία: παράβαση των άρθρων 12α και 24 του ΚΥΚ, ερμηνευομένων με γνώμονα το άρθρο 7 του Χάρτη των Θεμελιωδών Δικαιωμάτων της Ευρωπαϊκής Ένωσης, ειδικότερα δε, παράβαση του καθήκοντος επιμέλειας και παραβίαση της αρχής της χρηστής διοικήσεως κατά το άρθρο 41 του Χάρτη.
               
            
                  2.
               
               
                  Με τον δεύτερο λόγο προβάλλεται παράβαση των άρθρων 12α, 24 και 59-60 του ΚΥΚ, καθόσον καθορίσθηκαν σαφώς ανέφικτοι στόχοι που απαιτούσαν να εργάζεται η προσφεύγουσα-ενάγουσα κατά τη διάρκεια της αναρρωτικής αδείας της και ενώ ήταν πλήρως ανίκανη προς εργασία.
               
            
                  3.
               
               
                  Με τον τρίτο λόγο προβάλλεται παράβαση του άρθρου 59 του ΚΥΚ, ερμηνευομένου με γνώμονα τα άρθρα του 12α και 24, καθόσον κινήθηκε διαδικασία διαπιστώσεως αναπηρίας χωρίς να έχει συμπληρωθεί η απαιτούμενη χρονική διάρκεια αναρρωτικών αδειών κατά τον χρόνο κινήσεως της διαδικασίας.
               
            
                  4.
               
               
                  Με τον τέταρτο λόγο προβάλλεται παράβαση των άρθρων 7 και 8 του Χάρτη των Θεμελιωδών Δικαιωμάτων της Ευρωπαϊκής Ένωσης.